stanford-oval/wikipedia huggingface dataset:
Planet Her
שבחים > רשימת סוף שנה

| עיתון | תואר | דירוג | מקור |
| --- | --- | --- | --- |
| רולינג סטון | 50 האלבומים הטובים ביותר של 2021 | 21 |  |
| רולינג סטון | 200 אלבומי ההיפ-הופ הטובים ביותר בכל הזמנים | 136 |  |
| בילבורד | 50 האלבומים הטובים ביותר של 2021: רשימת הצוות | 5 |  |
| לוס אנג'לס טיימס | 10 האלבומים הטובים ביותר של 2021: | 8 |  |
| פיפל | 10 האלבומים הטובים ביותר של 2021 | 7 |  |
| Dazed | האלבומים הטובים ביותר של Dazed לשנת 2021 | 4 |  |
| Yahoo! Entertainment | האלבומים הטובים ביותר של Yahoo! Entertainment לשנת 2021 | 8 |  |
| Yahoo! Entertainment | 10 האלבומים הטובים ביותר על פי דוד ארטביה לשנת 2021 | 8 |  |
| Yahoo! Entertainment | 10 האלבומים הטובים ביותר על פי בילי ג'ונסון לשנת 2021 | 3 |  |
| Yahoo! Entertainment | 10 האלבומים הטובים ביותר על פי ריבאה קואוף לשנת 2021 | 3 |  |
| Consequence | 50 האלבומים המובילים של 2021 | 13 |  |
| RIFF | 108 האלבומים הטובים ביותר של RIFF לשנת 2021 | 26 |  |
| The Fader | 50 האלבומים הטובים ביותר של 2021 | 7 |  |
| Gigwise | 51 האלבומים הטובים ביותר של 2021 | 45 |  |
| Uproxx | 50 האלבומים הטובים לשנת 2021 (לפי הא׳-ב׳) | נכלל |  |
| אינדפנדנט | 40 האלבומים הטובים ביותר של 2021 | 24 |  |
| BBC Culture | 10 האלבומים הטובים ביותר של 2021 ׁ(דירוג של אלבומים ושירים) | נכלל |  |
| ווג | האלבומים הטובים ביותר של 2021 | נכלל |  |
| AllMusic | אלבומי הפופ הטובים ביותר לשנת 2021 | נכלל |  |
| Slant | 50 האלבומים הטובים ביותר של 2021 | 29 |  |
רשימת רצועות

| Planet Her> מס' | Planet Her> שם | Planet Her> משך | Planet Her>  | Planet Her>  | Planet Her>  | Planet Her>  | Planet Her>  | Planet Her>  | Planet Her>  |
| --- | --- | --- | --- | --- | --- | --- | --- | --- | --- |
| 1. | Woman  | 2:52 |  |  |  |  |  |  |  |
| 2. | Naked  | 3:43 |  |  |  |  |  |  |  |
| 3. | Payday (בהשתתפות יאנג ת'אג)   | 3:32 |  |  |  |  |  |  |  |
| 4. | Get Into It (Yuh)  | 2:18 |  |  |  |  |  |  |  |
| 5. | Need to Know  | 3:30 |  |  |  |  |  |  |  |
| 6. | I Don't Do Drugs (בהשתתפות אריאנה גרנדה)   | 3:08 |  |  |  |  |  |  |  |
| 7. | Love to Dream  | 3:36 |  |  |  |  |  |  |  |
| 8. | You Right (יחד עם דה ויקנד)   | 3:06 |  |  |  |  |  |  |  |
| 9. | Been like This  | 2:57 |  |  |  |  |  |  |  |
| 10. | Options (בהשתתפות JID)   | 2:39 |  |  |  |  |  |  |  |
| 11. | Ain't Shit  | 2:54 |  |  |  |  |  |  |  |
| 12. | Imagine  | 2:28 |  |  |  |  |  |  |  |
| 13. | Alone  | 3:48 |  |  |  |  |  |  |  |
| 14. | Kiss Me More (בהשתתפות סיזה)   | 3:28 |  |  |  |  |  |  |  |
| משך כולל: | משך כולל: | 43:59 |  |  |  |  |  |  |  |
| Planet Her — מהדורת דלוקס> מס' | Planet Her — מהדורת דלוקס> שם | Planet Her — מהדורת דלוקס> משך | Planet Her — מהדורת דלוקס>  | Planet Her — מהדורת דלוקס>  | Planet Her — מהדורת דלוקס>  | Planet Her — מהדורת דלוקס>  | Planet Her — מהדורת דלוקס>  | Planet Her — מהדורת דלוקס>  | Planet Her — מהדורת דלוקס>  |
| --- | --- | --- | --- | --- | --- | --- | --- | --- | --- |
| 15. | You Right (Extended) (ביחד עם דה ויקנד)   | 4:06 |  |  |  |  |  |  |  |
| 16. | Up And Down  | 2:31 |  |  |  |  |  |  |  |
| 17. | Tonight (בהשתתפות איב)   | 2:48 |  |  |  |  |  |  |  |
| 18. | Ride  | 2:56 |  |  |  |  |  |  |  |
| 19. | Why Why (בהשתתפות גאנה)   | 2:58 |  |  |  |  |  |  |  |
| משך כולל: | משך כולל: | 59:28 |  |  |  |  |  |  |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 3 |
|  איטליה | מצעד האלבומים האיטלקי | 34 |
|  אירלנד | מצעד האלבומים האירי | 4 |
|  ארצות הברית | בילבורד 200 | 2 |
|  גרמניה | GfK – טופ 100 | 32 |
|  הולנד | מצעד 100 האלבומים ההולנדיים | 7 |
|  הממלכה המאוחדת | מצעד האלבומים הבריטי | 3 |
|  ולוניה | אולטראטופ 40 | 23 |
|  ליטא | AGATA | 6 |
|  נורווגיה | VG-lista | 3 |
|  ניו זילנד | המצעד הניו זילנדי הרשמי | 3 |
|  פינלנד | המצעדים הפיניים הרשמיים | 6 |
|  פלנדריה | אולטראטופ 50 | 13 |
|  שוודיה | סוורייטופליסטן | 11 |
|  שווייץ | המצעד השווייצרי | 13 |
מיקומי שיא > מצעדי סוף שנה

|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 8 |
|  אירלנד | מצעד האלבומים האירי | 17 |
|  נורווגיה | VG-lista | 7 |
|  ניו זילנד | המצעד הניו זילנדי הרשמי | 5 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 56 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 114 |
|  ארצות הברית | מצעד אלבומי ה-R&B/היפ-הופ | 59 |
|  ארצות הברית | מצעד אלבומי ה-R&B | 13 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| איטליה (FIMI) | זהב | 25,000 |
| ארצות הברית (RIAA) | 2× פלטינה | 2,000,000 |
| ברזיל (Pro-Música Brasil) | יהלום | 160,000 |
| דנמרק (IFPI Denmark) | פלטינה | 20,000 |
| הממלכה המאוחדת (BPI) | פלטינה | 300,000 |
| מקסיקו (AMPROFON) | זהב | 70,000 |
| נורווגיה (IFPI Norge) | פלטינה | 20,000 |
| ניו זילנד (Recorded Music NZ) | 3× פלטינה | 45,000 |
| סינגפור (RIAS) | זהב | 5,000 |
| פולין (ZPAV) | 2× פלטינה | 40,000 |
| צרפת (SNEP) | פלטינה | 100,000 |
| קנדה (Music Canada) | 2× פלטינה | 160,000 |
| שוודיה (GLF) | פלטינה | 30,000 |
| שווייץ (IFPI Switzerland) | זהב | 10,000 |
סיכום
| בכל העולם | — | 3,125,000 |
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| כלל העולם | 25 ביוני 2021 | סטרימינג • הורדה דיגיטלית • תקליטור | סטנדרטית | קימוסבי • RCA |  |
| כלל העולם | 29 ביוני 2021 | סטרימינג • הורדה דיגיטלית | דלוקס | קימוסבי • RCA |  |
| הממלכה המאוחדת | 6 באוגוסט 2021 | תקליטור | סטנדרטית | RCA |  |
כרמל נצר

| --- | --- |
אין תמונה חופשית
 לידה:  8 במאי 1990 (בת 34) קליפורניה, ארצות הברית
 מדינה:  ישראל ישראל
 מקום לימודים:  סמינר הקיבוצים
 בן זוג:  איגור שוב
 
כרמל נצר (נולדה ב-8 במאי 1990) היא קומיקאית, שחקנית, וכוכבת רשת ישראלית.
ביוגרפיה

נצר נולדה ב-1990 בקליפורניה, ארצות הברית. עלתה לישראל בשנת 1993, וגדלה בהרצליה. היא בתם של העיתונאית טל בשן ואיש העסקים אהוד נצר. נכדתה של הסופרת והמתרגמת רות בונדי והעיתונאי רפאל בשן.
שירתה בתיאטרון צה"ל ולאחר השחרור החלה ללמוד במסלול המשחק בסמינר הקיבוצים.
שיחקה ב"המלט" של מאור זגורי ב"הבימה". שיחקה בסדרה "מה שבע" (רועי פלורנטין) בתפקיד "זוהר". בסדרה pps בתפקיד "הדס". בסדרה "קופה ראשית" בתפקיד "מאור" (בת דודה של שירה שטיינבוך). בסדרה "מי שמע על חוה ונאווה" (גורי אלפי) בתפקיד "נעם". בסדרה "בלוגה בלוז" בתפקיד "נגה". בסרט "גן קופים" (אבי נשר) בתפקיד "זהבה".
כרמל היא יוצרת ההצגה "בירה ונזכירה" (בן יוסיפוביץ, אודי ברינדט, אבישי מרידור). יוצרת השיר "אבא שלי זה דני קושמרו". היא חלק מאנסמבל "ציפורלה".
מופיעה על הבמה עם המופע שכתבה "כרמל נצר לא סטנדאפ" ומופיעה בהופעות אימפרוביזציה בכל העולם.
ב-2024 החלה בחזרות להצגה "יהודים רעים" בתיאטרון "החאן".
חיים אישיים

נצר נשואה לאיגור שוב, השניים מתגוררים ברמת גן.
הערות שוליים

↑  אבא שלה הוא דני קושמרו? הסטנדאפיסטית שכבשה את ישראל יוצאת במופע חדש, באתר ישראל היום
אזור ביוגאוגרפי

מפה של האזורים הביוגאוגרפיים היבשתיים.
מפה של האזורים הביוגאוגרפיים הימיים.
אזור ביוגאוגרפי (בלטינית: Ecozone) הוא שם לכלל האזורים הביוגאוגרפים לאורך כדור הארץ, כשחלוקתם היא לרוב קשורה ליבשות לרוב בהתבסס על טקטוניקת הלוחות, אף שישנם גם אזורים ביוגאוגרפים ימיים. המונח ליחידה אקולוגית קטנה מהם הוא אזור ביולוגי (bioregion) ואחריו אזור אקולוגי. מספר חוקרים רואים במקווי מים מתוקים עם אגני ניקוז בולטים, שאינם זורמים לים גם יחידות דומות (Endorheic basin).
האזורים מכוונים לביוטות שלמות כשמונחים פחות רווחים כוללים את הזואוגאוגרפיה וממלכת צמחייה, אשר כיום נמדדים באותם אזורים ביוגאוגרפים.
ההבדל בין אזור ביוגאוגרפי לביומה הוא שביומה כוללת בתי גידול, אשר נמדדים על בסיס צורת חיים או הסתגלות אבולוציונית של בעלי חיים, פטריות, מיקרואורגניזמים וצמחים לאקלים, טיב הקרקע ועוד.
חלוקה

הקרן העולמית לשימור חיות הבר מציגה 8 אזורים ביוגאוגרפים יבשתיים:
| אזור ביוגאוגרפי | שטח במיליון קמ"ר | שטחים עיקריים |
| --- | --- | --- |
| האזור הפלארקטי | 54.1 | מרבית אירואסיה (וכל אירופה) וצפון אפריקה |
| האזור הנארקטי | 22.9 | רוב אמריקה הצפונית (לא כולל אמריקה המרכזית) |
| האזור האפרוטרופי | 22.1 | אפריקה שמדרום לסהרה והאיים סביבה וערב הסעודית |
| האזור הנאוטרופי | 19 | אמריקה הדרומית, אמריקה המרכזית והקריביים |
| האזור האוסטרלי | 7.6 | אוסטרליה, גינאה החדשה, ניו זילנד והאיים הקרובים עד לקו וואלאס |
| האזור האינדומלאי | 7.5 | תת-היבשת ההודית, דרום-מזרח אסיה ודרום סין |
| האזור האוקייני | 1 | פולינזיה (למעט ניו זילנד), מיקרונזיה ואיי פיג'י |
| האזור האנטארקטי | 0.3 | אנטארקטיקה |
הקרן העולמית לשימור חיות הבר והחברה לשימור הטבע (The Nature Conservancy) מציגים גם 43 אזורים ביוגאוגרפים ימיים. עם זאת נפוץ יותר השימוש של ארגון "MEOW"‏ ("Marine Ecoregions of the World") בו ישנם 12 אזורים ביוגאוגרפים ימיים, המקבילים מעט ליבשות:
האזור הארקטי
מערב האינדו-פסיפי
מרכז האינדו-פסיפי
מזרח האינדו-פסיפי
אוסטרליה הממוזגת
הצפון-אטלנטי הממוזג
הצפון-פסיפי הממוזג
אמריקה הדרומית הממוזגת
אפריקה הדרומית הממוזגת
האטלנטי הטרופי
המזרח פסיפי הטרופי
האוקיינוס הדרומי
הערות שוליים

1 2  אחד משני חלקים של האזור ההולארקטי שאינו נחשב לאזור ביוגאוגרפי אמיתי
הים האכזר

| --- | --- |

 מידע כללי
 מאת:  ניקולס מונסארט 
 שפת המקור:  אנגלית 
 סוגה:  רומן 
 נושא:  מלחמת העולם השנייה 
 הוצאה
 הוצאה:  קאסל, אלפרד א. קנופף 
 הוצאה בשפת המקור:  קאסל, לונדון (בריטניה) נופ, ניו יורק (ארצות הברית)
 תאריך הוצאה:  1951
 מספר עמודים:  416 (מהדורה אנגלית) 509 (מהדורה אמריקנית) 430 (מהדורה עברית)
 הוצאה בעברית
 הוצאה:  אנקור 1955 זמורה ביתן, 1983
 תרגום:  אהרן אמיר
 קישורים חיצוניים
 מסת"ב:  מסת"ב 0304347914
 הספרייה הלאומית:  000953419, 001913874, 001988858, 003799745
 
הים האכזר (באנגלית: The Cruel Sea) הוא רומן מאת הסופר ניקולס מונסארט שיצאה לאור בשנת 1951. העלילה עוקבת אחר קורותיהם של קבוצת מלחים המשתייכים לצי המלכותי, אשר לחמו בקרב על האטלנטי במסגרת מלחמת העולם השנייה. הספר מכיל שבעה פרקים, כאשר כל פרק מתאר שנה אחת מתוך שבע שנות המלחמה.
הרומן, המבוסס על שירותו של הסופר בספינות מלחמה מדגם קורבטה בצפון האוקיינוס האטלנטי במהלך מלחמת העולם השנייה, נותן תיאור ענייני אך מרגש של אנשים רגילים הלומדים ללחום ולשרוד בקרב מתיש מול איתני הטבע וכנגד אויב חסר רחמים.
סיכום העלילה

הפרק הראשון נפתח בשנת 1939. לוטננט-קומנדר ג'ורג' אריקסון, קצין בצי הסוחר הבריטי ואיש מילואים בצי המלכותי, נקרא לשירות פעיל עם פרוץ המלחמה ומוצב בקורבטה (הבדיונית) מסדרת פלאואר, אה"מ קומפאס רוז (HMS Compass Rose; "שושנת הרוחות"), ספינה חדשה שנבנתה לתפקיד ליווי שיירות אספקה באוקיינוס האטלנטי מארצות הברית לבריטניה ובחזרה. סגל הפיקוד הזוטר וצוות הספינה מורכב ברובו מצעירים חסרי ניסיון, בעיקר שני הקצינים בדרגת לוטננט-משנה, לוקהארט (Lockhart) ופראבי (Ferraby). רק לאריקסון ולרבי המלחים ניסיון ימי כלשהו.
על אף הקשיים והחסרונות ההתחלתיים, מגבש צוות הספינה שגרה ורוכש ניסיון. הלוטננט הראשון בנט רע-הלב, המשתמט ממשימותיו ורודה בצוות בנושאי משמעת, עוזב את הספינה מסיבה בריאותית כביכול, מה שמאפשר לקצינים הזוטרים האחרים להתבגר, ולוקהארט מקודם לדרגת לוטננט ראשון במקומו.
צוות הקומפאס רוז, שבסיסו בנמל ליברפול, חוצה את האוקיינוס האטלנטי לרוחבו מספר רב של פעמים בכל תנאי מזג האוויר, ומתמודד מול סערות עזות בספינת הליווי הקטנה ביותר לסוגה שפעלה במים אלה בשירות בעלות הברית. הצוות סובל מההפלגות כאשר הספינה מטלטלת ונזרקת תמידית על ידי הגלים הענקיים, מהקור המקפיא, מהמתח של עמידה על המשמר בלילות של חשכה מוחלטת והפחד מפני האפשרות של פגיעת טורפדו המשוגר ללא התרעה מצוללת גרמנית המסוגל לשלוח אותם למצולות. רק מסורת הצי המלכותי והידיעה אודות חשיבותה של עבודתם מסייעות לצוות להמשיך קדימה ולהתמיד במשימתו.
הצוות ממשיך במשימתו המונוטונית והמסוכנת אך החיונית של ליווי שיירות, עד שבמהלך הפלגה אחת עושה צוות הספינה שימוש בניסיון שרכש בעמל רב ומטביע צוללת גרמנית. הקורבטה חומקת ממספר ניסיונות להטביעה עד שב-1943 נפגעת הקומפאס רוז מטורפדו והצוות נאלץ לנטוש אותה. מרבית אנשי הצוות קופאים למוות בעודם במים, אך אריקסון, לוקהארט, פראבי וכמה אחרים שורדים ומחולצים למחרת, אם כי פראבי סובל מהתמוטטות עצבים המאלצת אותו להתפנות לבית חולים.
אריקסון, המקבל קידום לדרגת קומנדר, ולוקהארט, המקודם ללוטננט-קומנדר, מקבלים פיקוד על ספינה חדשה, הפריגטה (הבדיונית) מסדרת ריבר (River-class frigate) אה"מ סולטאש (HMS Saltash). הצי המלכותי מבסס עליונות ימית באוקיינוס האטלנטי ואנשי צוות הסולטאש מצליחים להטביע צוללות גרמניות נוספות הודות לנחישותו וסבלנותו של מפקדם.
בפרק שבע בספר מקבלת הסולטאש פקודה להישאר בסיור באזור האיון רוקול, כאשר השנה היא 1945 וסיום המלחמה קרב. כאשר מסתיימת המלחמה, חוזר צוות הספינה לנמל בעודו מלווה מספר צוללות גרמניות שנכנעו.
עלילת משנה בספר מתארת את הקשר הרומנטי בין לוקהארט לקצינה המשרתת בחיל העזר של הצי לנשים (WRNS).
עיבודים לרדיו ולסרטים

הספר עובד לסרט הנושא את אותו שם ב-1953, בבימויו של צ'ארלס פרנד (Charles Frend) ובכיכובם של ג'ק הוקינס כקומנדר אריקסון ודונלד סינדן (Donald Sinden) בתפקיד לוקהארט.
תחנת הרדיו BBC 4 הפיקה שני עיבודים לספר: בספטמבר 1980 שודרה תוכנית בגרסה דרמטית בת שעתיים, ולצורך ההקלטות נעזרה התחנה בספינת הצי המלכותי אה"מ ברייטון (HMS Brighton), במפקדה ובצוותה וכן ובמפקדה של אה"מ סיילה (HMS Scylla). במרץ 2012 שודרה גרסה נוספת בת שעתיים אשר זכתה ב"פרס השימוש הטוב ביותר בקול בדרמת אודיו" במסגרת פרסי BBC לדרמת אודיו לשנת 2013.
מהדורה עברית

המהדורה העברית של הספר, בתרגומו של אהרן אמיר, יצאה לאור ב-1955 בהוצאת אנקור ושנית ב-1983 על ידי זמורה ביתן.
הערות שוליים

↑  The Cruel Sea (1953). IMDb
↑  "Winners of the BBC Audio Drama Awards announced". BBC - Media Center
אח"י הגנה, קורבטה מסדרת פלאואר. קורבטה בדיונית המשויכת לסדרה זו מתוארת בחלקו הראשון של הספר
בור

ערך זה עוסק בחלל בקרקע. אם התכוונתם למשמעות אחרת, ראו .
בור בקרקע
מנהול – בור מתוכנן לגישה לצנרת
בּוֹר הוא חלל בקרקע, טבעי או מעשי ידי אדם. חפירת בורות נחשבת למלאכה קשה, בעבר התבצעה באמצעות את או מעדר. בתחום החקלאי נחפרים בורות לשם נטיעת עצים וכן עבור אגירת מים. בתחום הבנייה נחפרים בורות גדולים על ידי מחפרון לשם יציקת יסודות או יצירת חללים תת-קרקעיים כגון חניון תת-קרקעי או בונקר. בורות יכולים להיווצר גם בדרך של קידוח (כגון קידוח נפט) או קידוח למטרות מחקר מדעי וכן לצורך קבורה. בור יכול להיווצר באופן טבעי כחלק מתהליכים קרסטיים של המסת סלע משקע או קרקע מלחית (בולען). בור פתוח ברשות הרבים מהווה סכנה ועל כן יש לסגור אותו, לגדר אותו ולשלטו בשלטי אזהרה.
בהלכה, מושג הבור הוא אב-טיפוס לכל מִפגע דומם הנמצא ברשות הרבים, שבני אדם או בעלי חיים ההולכים שם עלולים להיפגע ממנו.
הבור הטבעי העמוק ביותר הידוע הוא קמין קרסטי בעומק 516 מטרים בקרואטיה, שהתגלה באקראי ב-2004.
הבור העמוק ביותר מעשי ידי אדם הוא הקידוח הסופר-עמוק בחצי האי קולה שברוסיה, המגיע לעומק של 12,262 מטר. הבור נכרה בשנת 1989.
סוגי בורות

בולען – בור הנפער בקרקע באופן טבעי וספונטני
בור הריגה (בגרמנית: Tötung Gruben) – שיטת רצח המוני בשימוש גרמניה הנאצית ומשטרים אחרים, בה נורים בני אדם לתוך בורות שנחפרו מראש
בור יקוש – בור ממולכד בציר תנועה, המשמש לצורכי הגנה על מתחמים בעת לחימה או כפעולת התקפת גרילה או טרור
בור מים – בור שנחצב למטרות איסוף ואגירת מי נגר עילי (מי גשמים בעיקר)
מנהול – פתח גישה מתוכנן לשם גישה לצנרת תת-קרקעית כגון צנרת ביוב או כבלי תקשורת
עמדת ירי או "שוחת שועל" – מחפורת בגודל המתאים לפחות ללוחם אחד על כלי נשקו
ראו גם

החור הגדול – מכרה יהלומים תת-קרקעי פתוח בקימברלי שבדרום אפריקה, ונטען כי הוא הבור הגדול ביותר שנחפר בידי אדם בעבודת ידיים
הערות שוליים

↑  מרק גלסמן, ניו יורק טיימס‏, התגלה החור העמוק בעולם, במקרה, באתר וואלה, 19 באוגוסט 2004
| --- | --- |
בקרת זהויות :  GND: 4391635-1
נאסר אל-עטיה

| --- | --- |

 לידה:  21 בדצמבר 1970 (בן 54) דוחה, קטר 
 לאום:  קטר (מדינה) קטרי
 
נאסר סאליח נאסר עבדאללה אל-עטיה (בערבית: ناصر صالح ناصر عبدالله العطية; נולד ב-21 בדצמבר 1970) הוא נהג מרוצים קטרי. ניצח חמש פעמים את מרוץ ראלי דקר (2011, 2015, 2019, 2022, 2023), זכה 18 פעמים באליפות המזרח התיכון בראלי, זכה 4 פעמים בגביע העולם בראלי חוצה מדינות (2008, 2015–2017), פעמיים אלוף בקטגוריית WRC2‏ (2014, 2015) ופעם אחת אלוף בקטגוריית ה-P-WRC ‏ (2006).
בנוסף, מתחרה בירי ספורטיבי וזכה במדליית ארד בקטגוריית הסקיט באולימפיאדת לונדון (2012).
קריירת מרוצים > ראלי

אל-עטיה מתחרה באליפות המזרח התיכון בראלי מאז שנת 2003. במהלך השנים זכה ב-15 אליפויות ו-73 ניצחונות. בין השנים 2004–2009 השתתף באליפות העולם בראלי בקטגוריית המכוניות הסדרתיות (P-WRC) כשהוא נוהג סובארו אימפרזה WRX. בעונת 2006 זכה באליפות. בשנים 2010–2011 התחרה בקטגוריית ה-SWRC, שלאחר מכן שינתה את שמה ל-WRC2. בשנת 2012 עבר להתחרות בקטגוריה הבכירה עם קבוצת "Qatar World Rally Team". הישגו הטוב ביותר היה המקום הרביעי בו סיים את ראלי פורטוגל. בשנת 2014 חזר לקטגוריית ה-WRC2 וזכה באליפות באותה שנה ובשנה שלאחריה.
קריירת מרוצים > ראלי רייד

אל-עטיה התחרה לראשונה בראלי דקר בשנת 2004 עם מיצובישי וסיים במקום העשירי בדירוג הכללי. בשנת 2008 ניצח לראשונה את גביע העולם לראלי חוצה-מדינות(אנ'). בשנת 2009 נפסל בראלי דקר לאחר שהחמיץ במהלך המרוץ 9 נקודות מעבר. באותה השנה סיים במקום השני בראלי דוס סרטס, שהתקיים בברזיל אחרי קרלוס סאינס. בשנת 2010 סיים את ראלי דקר במקום השני בפער של 2:12 דקות אחרי סאינס, הפער הקטן ביותר בתולדות המרוץ. שנה לאחר מכן ניצח לראשונה את המרוץ כשהוא נוהג בפולקסווגן, כשהוא מקדים את סאינס. בשנת 2015 זכה בפעם השנייה בראלי דקר, הפעם כנהג של קבוצת מיני. באותה שנה ניצח בפעם השנייה גם את בגביע העולם בראלי חוצה מדינות. בשנת 2019 ניצח בפעם השלישית את ראלי דקר ואת ראלי דרך המשי. אחרי שנתיים בהן סיים במקום השני בשנת 2022 שב וניצח את ראלי דקר. בשנת 2023 הוביל את המרוץ החל מהיום השלישי וניצח את המרוץ בפעם השנייה ברציפות.
בשנת 2022 הוכתר כזוכה הראשון באליפות העולם בראלי-רייד ושב וזכה בתואר גם בשנתיים הבאות.
קריירת מרוצים > ירי ספורטיבי

אל-עטיה השתתף 3 פעמים במשחקים האולימפיים בענף הירי ספורטיבי. באולימפיאדת אתונה (2004) הגיע למקום הרביעי בירי בצלחות חרס. באולימפיאדת בייג'ינג (2008) דורג במקום ה-15 והחמיץ את העלייה לסיבוב האחרון בשתי נקודות. באולימפיאדת לונדון (2012) סיים שלישי וזכה במדליית ארד.
הערות שוליים

↑  Al-Attiyah claims first Dakar win, Autosport, 15 January 2011
↑  Toyotas Al Attiyah and Baumel seal fourth victory dakar rally, FIA, 14 January 2022
↑  Dakar 2023: Al-Attiyah claims fifth career win, Loeb shines in second, Motorsport.com, 15 January 2023
↑  A dream season for Al-Attiyah and Sunderland, worldrallyraidchampionship.com, 23 October 2022
↑  Vincent Hancock wins gold in skeet, ESPN, 31 July 2012
טויוטה היילקס ששישמה את אל-עטיה בראלי דקאר 2017
טיסה 103 של יטי איירליינס

| --- | --- |

המטוס בשנת 2007
 תאריך:  8 באוקטובר 2008
 שעה:  שעות הבוקר
 מיקום:  לוקלה, נפאל
 גורם:  טיסה נשלטת לתוך הקרקע 
 קואורדינטות:  27°41′13″N 086°43′47″E﻿ / ﻿27.68694°N 86.72972°E﻿ / 27.68694; 86.72972
 הרוגים:  18
 פצועים:  1
 ניצולים:  1
  (למפת נפאל מוגדלת) קטמנדו לליטפור פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודומקום ההתרסקות (למפת נפאל רגילה) קטמנדו לליטפור פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודומקום ההתרסקות 
 
טיסה 103 של יטי איירליינס הייתה טיסה פנימית של חברת התעופה הנפאלית יטי איירליינס במטוס דה הבילנד קנדה דאש 6 טווין אוטר שהתרסק בעת שניסה לנחות בתנאי מזג אוויר לא נאותים בדרכו משדה התעופה הבינלאומי טריבהוואן, קטמנדו לנמל התעופה שבעיירה לוקלה. המטוס היה מסוג דה הבילנד קנדה דאש 6 טווין אוטר של דה הבילנד הקנדית תחת הרישום 9N-AFE. כל 18 הנוסעים ואנשי הצוות על סיפון המטוס נהרגו מלבד הקברניט.
המטוס

המטוס מסוג דה הבילנד קנדה דאש 6 טווין אוטר שהיה מעורב בתאונה, טס לראשונה ב-1980 וב-1997, נרכש על ידי חברת לומביני איירוייז. ב-1998 רכשה יטי איירליינס את המטוס.
עוד לפני ההתרסקות, המטוס היה מעורב בשתי תקריות מזעריות כאשר ב-2006 פגע בגדר הבטיחות בנמל התעופה בג'ורה בעת נחיתה וב-2007 כשסטה ממסלול הטיסה בנמל התעופה סורקט.
ההתרסקות

ערפל כבד פקד את לוקלה בבוקרו של אותו יום ובהתחשב בזה שנמל התעופה לוקלה אינו מצויד במערכות נחיתה מותקנות, נאלצו הטייסים לבצע נחיתה ויזואלית (VFR) בערפל ללא כל ראות.
המטוס הנמיך גובה מוקדם מדי וסטה שמאלה ממסלול הנחיתה, מה שגרם להתרסקות המטוס בהר. ההרוגים הגיעו משלושה לאומים, הם היו נפאלים, גרמנים ואוסטרלים.
ראו גם

טיסה 103 של בודהה אייר
ולדיסלב דרינג

| --- | --- |
אין תמונה חופשית
 לידה:  16 במרץ 1903 
 פטירה:  יולי 1965 (בגיל 62) 
 תפקידים:  כירורג, גינקולוג 
 
ולדיסלב אלכסנדר דרינג (6 במרץ 1903 – יולי 1965) היה מנתח ורופא נשים פולני. כאסיר במחנה הריכוז אושוויץ סייע בניסויי הסירוס והעיקור באסירים אותם הוביל רופא המחנה הגרמני ופושע המלחמה הורסט שומאן.
ביוגרפיה > חייו ולימודיו

דרינג למד רפואה באוניברסיטה הרפואית של ורשה וסיים את לימודיו בשנת 1928. הוא התמחה בגינקולוגיה ומיילדות, ועבד לאחר מכן בקליניקה פרטית בוורשה.
לאחר תחילת מלחמת העולם השנייה, במהלך הפלישה הסובייטית לפולין, שירת דרינג כמנתח צבאי בצבא הפולני. הוא כנראה נלקח בשבי על ידי הסובייטים, אך הצליח להמלט. בנובמבר 1939 חזר דרינג לוורשה, שנכבשה על ידי הוורמאכט. דרינג חידש את עבודתו הרפואית והצטרף ל-Tajna Armia Polska (מחתרת ""הצבא הפולני הסודי", שהקים ויטולד פילצקי). ביולי 1940, נחשף ארגון המחתרת ודרינג נעצר על ידי הגסטפו.
ביוגרפיה > אסיר במחנה הריכוז אושוויץ

דרינג היה מהאסירים הראשונים שהועברו למחנה הריכוז אושוויץ באוגוסט 1940. על פי גרסה אחת דרינג הסתיר את כישוריו הרפואיים, או שבאדמיניסטרציה במחנה לא שמו לב לעובדה זו. דרינג עבד בעבודות כפייה. כחודש לאח מכן הגיע למחנה ויטולד פילצקי שהתנדב להיכלא על מנת לאסוף מודיעין על המחנה מבפנים ולארגן התנגדות של אסירים במחנה שבאותה התקופה היה בעיקרו מחנה ריכוז לפולנים. דרינג היה אחד מהשותפים הראשונים של פילצקי. בעת שנזקק לטיפול רפואי בבית החולים גילה האופטשטורמפיהרר מקס פופירש שהיה המפקד הרפואי במחנה כי דרינג בעל הכשרה רפואית. במהרה הוקם בית חולים לאסירים בבלוקים 19, 20, 21 ו-28 בו דרינג עמד בראש צוות של אסירים פולנים - מנתחים וסניטרים. תפקידו זה של דרינג העניק לו גישה לתרופות ולמקומות להסתיר אנשים וחומרים והיה משמעותי בהתארגנות של פילצקי. עם זאת, התפקיד גם קירב אותו לפקידים הגרמנים במחנה, דבר שעורר חשד אצל האסירים שלא היו מעורבים בפעילות הקבוצה של פילצקי. ככל שהמחנה התרחב במהלך 1942 ו-1943 פחתה החשיבות של הקבוצה של פילצקי, והתערערה עוד יותר לאחר שהועברו חברים המזוהים עם פילצקי למחנות אחרים. פילצקי עצמו נמלט מהמחנה באפריל 1943, והותיר את דרינג עם רשת תמיכה מוחלשת להישרדות במחנה. משום שלא היה צריך להגיע למסדרים וקיבל אוכל ותנאים מעט יותר טובים מהאחרים הוא נחשב כמשתף פעולה. הוא היה ידוע ביחסו הגס, לעיתים ברוטאלי, כלפי אסירים, שכלל צעקות ועלבונות.
במאי 1943 החלו רופאי המחנה קרל קלאוברג והורסט שומאן לערוך ניסויים לפיתוח שיטה לעיקור באמצעות קרני רנטגן. אסירים, בעיקר יהודים, נחשפו לקרינה חזקה שגרמה לכוויות ופגיעות באיברים פנימיים. אלו שלא יכלו לעבוד לאחר מכן הוצאו להורג. אלו ששרדו עברו ניתוח בו הוצא אחד מהאשכים או השחלות, על מנת לקבוע את מידת הקרינה האופטימלית. ניתוחים אלה בוצעו על ידי רופאים פולנים, ביניהם דרינג, שהשתתף בכ-130 ניתוחים.
ביוגרפיה > לאחר אושוויץ

בינואר 1944 שוחרר מאושוויץ והועבר לעבוד בקליניקה גרמנית בחוז'וב ולאחר מכן ביסטשמביה-זדרוי. לאחר כשנה הצליח לברוח, והתחבא בשלזיה. ב-1945 חזר לוורשה, עשה דרכו למערב, והצטרף לכוחות פולין החופשית כרופא. לאחר פירוק הכוחות נשאר באנגליה.
בנובמבר 1946 הגיש משרד פשעי המלחמה הפולני לוועדת האומות המאוחדות לפשעי מלחמה (אנ') רשימה של 85 אישים שפעלו באושוויץ והואשמו ברצח והתעללות באסירים, ביניהם דרינג. שמו גם הופיע ברשימות שהוגשו על ידי צ'כוסלובקיה וצרפת. בינואר 1947 הפולנים הגישו בקשה להסגרתו, כחלק ממסע פרופגנדה של המשטר הסובייטי בפולין נגד הממשלה הפולנית הגולה והתומכים בה, במטרה להציגם כפושעי מלחמה. משרד הפנים הבריטי הוציא צו לגירושו של דרינג, אך הוא ערער ושהה במעצר בכלא בריקסטון בבריטניה במשך 18 חודשים. בסופו של דבר דרינג לא הוסגר לאחר שהוחלט שאין מספיק ראיות התומכות בתביעה נגדו. לאחר שחרורו באוגוסט 1948 עבד בבית חולים בלונדון וב-1950 הצטרף לשירות הרפואי הקולוניאלי ועבר לסומלילנד, שם עבד במשך עשר שנים בבית חולים בהרגייסה. ב-1960 שב לאנגליה וקיבל את אות מסדר האימפריה הבריטית על עבודתו, והקים קליניקה בצפון לונדון.